paragraph_text: Prvih je godina igrao za švicarske Olten i Zofingen. 1993. ga je doveo u svoje redove Suhr, u kojem je ostao 9 godina i osvojio švicarsko prvenstvo 1998./99. i 1999./00. Schaffhausenski Kadetten ga je doveo u svoje redove, no u klubu se zadržao samo godinu dana, nakon čega odlazi u jaki Winterthur, u kojem također igra jednu natjecateljsku sezonu. Od 1. lipnja 2004. igra za njemački Nordhorn. Primjećuje ga HSV, pa je nakon dvije godine igranja u Nordhornu 2006. prešao u Hamburg. S HSV-om je 2006./07. osvojio Kup pobjednika kupova. Od ljeta 2008. opet igra za švicarski Kadetten. U sezoni 2009./2010. je s Kadettenima igrao u finalu Kupa EHF, no nisu osvojili kup. U objema utakmicama je postigao po tri gola.